SUN ควัก 125 ลบ. ซื้อที่ดินเชียงใหม่กว่าพันไร่ ใช้ปลูกข้าวโพดสร้างวัตถุดิบ
SUN ควัก 125 ลบ. ซื้อที่ดินเชียงใหม่กว่าพันไร่ ใช้ปลูกข้าวโพดสร้างวัตถุดิบ
SUN ควัก 125 ลบ. ซื้อที่ดินเชียงใหม่กว่าพันไร่ ใช้ปลูกข้าวโพดสร้างวัตถุดิบ
14 ม.ค. 2564

บริษัท ซันสวีท จำกัด (มหาชน) หรือ SUN แจ้งว่าที่ประชุมคณะกรรมการบริษัทเมื่อวานนี้ (13 ม.ค.) อนุมัติซื้อที่ดินจำนวน 224 แปลง คิดเป็นพื้นที่ 1,007 ไร่ 1 งาน 19 ตารางวา ในต.ทุ่งปี้ อ.แม่วาง จ.เชียงใหม่ จากนายยศเมธา จันทรวิโรจน์ คิดเป็นมูลค่า 125 ล้านบาท สำหรับรองรับการปลูกข้าวโพดหวาน และพืชผลทางการเกษตรอื่น เพื่อสร้างความมั่นคงด้านวัตถุดิบ โดยคาดว่าจะโอนที่ดินให้แล้วเสร็จภายในวันที่ 28 ก.พ.64
ทั้งนี้ ฝ่ายบริหารเห็นว่าพื้นที่ดังกล่าวมีความเหมาะสมในการทำแปลงเพาะปลูกข้าวโพดหวาน และพืชผลทางการเกษตรอื่น และนำเทคโนโลยีด้านการเกษตรมาใช้พัฒนาการเพาะปลูก เพื่อบริหารความเสี่ยงในการรับวัตถุดิบเข้าสู่กระบวนการผลิตได้อย่างสม่ำเสมอ นอกจากนี้การเข้าทำรายการซื้อที่ดินดังกล่าวในทางบัญชีไม่มีประเด็นเรื่องค่าเสื่อมราคาเกิดขึ้น จึงไม่กระทบกับงบกำไรขาดทุนของบริษัท ซึ่งในอนาคตบริษัทสามารถนำที่ดินดังกล่าวไปใช้ก่อให้เกิดผลประโยชน์ในทางธุรกิจให้กับบริษัทได้
 
 